Sabinet | Volume 110, Issue 3206
Volume 110, Issue 3206, 2007
Die Kerkblad - Volume 110, Issue 3206, December 2007
Volume 110, Issue 3206, December 2007
Kersfees - krisis en keuse : uit die Woord
As ons dink aan Kersfees, kan een faset opgemerk word. Kersfees is die tyd van vredeskersies, groen takkies en blink liggies, van fraai geskenkies, van kersverhale, en kersliedere. Tydens Kersfees is die towerwoorde vir alle mense: vrede ... liefde ... geluk. En hierin deel alle mense, ongeag hulle lewensituasie en godsdiensbelewing. Voor die voet word vir een en almal links en regs toegewens - "Geseënde Kersfees!" ... want Kersfees is die tyd van seën, geluk, vrede, liefde ... blykbaar ongeag of geloof by mense ter sprake is of nie. Is dit waar? Dit is die een waarheid in verband met Kersfees.
Veertig : redaksioneel
Die getal "veertig" het vanjaar nogal veel aandag in die nuusmedia ontvang.
Geloof en rugby : hoofartikel
Teen die tyd dat hierdie uitgawe van Die Kerkblad verskyn, is die opwindingen ekstase van die Springbokoorwinning van die Wêreldrugbybeker op 20 Oktober in Parys iets van die verlede. Tog sal die naklanke van uitroepe soos "ons is 'n wennasie" en "rugby verenig wit en swart in die land" nog 'n hele ruk gehoor word.
Visuele prediking? : brandpunt
In ons digitale eeu met sy klem op die visuele word dit toenemend praktyk dat kerke dataprojeksies op 'n integrale manier in die erediens inskakel. Soms word nie alleen die teks van Psalms of die teks van die Skrifgedeelte tydens eredienste geprojekteer nie, maar ook preeksketse, gekleurde agtergronde, skyfies van mooi natuurtonele, illustrasies, nuusfoto's, metafore, simbole en video-insetsels word op die wit skerm ingespan.
Die redakteur gesels met... Marina van Loggerenberg
Source: Die Kerkblad 110, pp 12 –15 (2007)
Marina Van Loggerenberg (néé Venter), matrikuleer in 1961 aan Alberton Hoërskool waar sy hoofmeisie was. Sy behaal die BA-graad met Afrikaans, Nederlands, Geskiedenis en Bybelkunde as hoofvakke in 1964, en die UOD in 1965 aan die PU vir CHO, waarna sy die onderwys as professionele loopbaan betree. In 1974 behaal sy die Hons BA-graad in Bybelkunde, Hons BEd in 1979 en MEd in 1984, ook aan die PUK. Gedurende haar studentejare dien sy op die koshuiskomitees van Oosterhof en De Klerkhuis, toer saam met die Alabama-studentegeselskap as lid van die orkes en ligte operetteprogramme, speel verskillende musiekinstrumente (want met die toer deur Suidwes (Namibië) het 'n mens mos baie tyd om al die instrumente in die orkes te bemeester). Sy ontvang ook die besondere toekenning van akademiese erekleure van die PU vir CHO. In 1989 behaal sy 'n doktorsgraad aan die Randse Afrikaanse Universiteit met 'n proefskrif getiteld : "Die skool in die spanningsveld tussen gemeenskaplikheid en diversiteit."
Die Messias-Koning is gebore volgens die beloftes van die Ou Testament : fokusartikel
Source: Die Kerkblad 110, pp 16 –17 (2007)
Daar is meer as 300 Ou-Testamentiese profesieë oor die eerste koms van die Messias, en oor die 500 profesieë oor sy tweede koms. Desnieteenstaande al die profesieë was die aard en doel van die koms van die Messias-Koning deur baie mense in daardie tyd verkeerd verstaan. Dit is moeilik om presies te sê wat daar van die komende Messias-Koning verwag is. Nêrens het iemand gaan sit en dit agtermekaar gaan neerskrywe nie.
Christus regeer oor sy kerk : fokusartikel
Christus regeer oor die volke en heersers : fokusartikel
Wie ken nog die gelowige betekenis van die dateringswyse soos ek dit hierbo gebruik - met daardie "AD" voor die jaartalle? Ons staan weer by 'n jaarwisseling. 2007 se stof is besig om te gaan lê. 2008-datums is in baie mense se dagboeke al vooruit vol geskeduleer. Skryf ons - al is dit net in ons gedagtes - die AD voor die jaartalle in ons lewens, voor die bestaansjare van volke, voor die bewindsjare van heersers?
Die Koning van die heelal : fokusartikel
Die wyse manne uit die Ooste het 'n koning kom soek - en toe hulle Hom kry, was Hy 'n Kindjie. Moenie met Kersfees die omgekeerde doen nie : só bly wees oor die Kindjie dat jy die Koning miskyk nie.
Christus regeer oor elke mens individueel : fokusartikel
Die betekenis van ons opskrif word duidelik as 'n mens na die Nuwe Testament sowel as die Ou Testament kyk. Christus het gekom om die Ou-Testamentiese verkondiging te vervul, dit wil sê om dit sy volle betekenis te laat kry.
Christus regeer in ewigheid! : fokusartikel
Ons lewe is onlosmaaklik verbind aan tyd. Daar is 'n bepaalde beginpunt, geboorte, en 'n onvermydelike eindpunt, die dood. Ons hele bestaan word gekoppel aan tyd. Ons leef met 'n verlede, in 'n hede en met die verwagtinge van 'n toekoms. Soms oorheers ons verlede selfs ons hede of is die hunkering na die toekoms eerder in ons gedagtes as die hier en nou.
'n Nuwe lied : diskussie
Author J.P. Malan
Source: Die Kerkblad 110, pp 28 –31 (2007)
Die boek Spreuke lewer 'n beroemde uitspraak oor die fundamentele betekenis van die menslike hart : "Bewaak jou hart meer as alles wat bewaar moet word, want daaruit is die oorspronge van die lewe" (Spr 4:23). Daarmee word gesê dat toe God die mens uit die stof van die aarde gemaak het, en daarna "in sy neus die asem van die lewe geblaas het", Hy sy skepsel met 'n hart bedeel en hom sodoende sy Gees deelagtig gemaak het. Sy Gees was "die hart" van geskape menselewe. Daarom word dit in hierdie Christelike dae vanselfsprekend geag dat die aanwesigheid van die Gees in die hart van hernieude lewe dit weer tot "die heilige hart van lewe" verhef.
Die kerke irrelevant vir die samelewing ... (1) : is dit ons eie skuld? : diskussie
Êrens is daar fout! Iets klop eenvoudig nie! Sondae hoor miljoene mense (na raming 77% van ons bevolking) dat ons mekaar moet liefhê en dus weerhou van byvoorbeeld geweld, verkragting en moord. Hoe rym dit met die 500 000 gevalle van gewelddadige misdaad, 55 000 (slegs aangemelde) verkragtings en 19 000 moorde per jaar? Is dit nie 'n duidelike bewys dat die Christelike geloof en die kerke weinig - indien enige - invloed op die breë samelewing het nie? Onthou dat bogenoemde gevalle maar net drie voorbeelde is van veel breër sosiale verval. Die lysie sou nog veel langer gemaak kon word deur te wys op morele agteruitgang, korrupsie, wetteloosheid, ensovoorts.
Word alle mense salig? : diskussie
Source: Die Kerkblad 110, pp 35 –38 (2007)
Onlangs het twee prominente persone opinies uitgespreek wat klaarblyklik die Bybelse leer oor verlossing verwerp. Die aartsbiskop is in die pers aangehaal as sou hy gesê het dat Christene hulle nie moet aanmatig om te dink dat net Christengelowiges salig kan word nie. Prof. Christina Landman het (onlangs) in 'n radiogesprek met prof. Koos Vorster die "geloofsuitspraak" gemaak "dat die liefde van God só wyd en alomvattend is dat alle mense (ingeslote dus dié wat Christus verwerp) salig sal word".
Persvryheid, en die skynbare aanslag daarop in Suid-Afrika, is die afgelope paar maande dikwels onder bespreking, en die koerante self spreek hierdie saak nou gereeld in hulle redaksionele kommentare aan. Trouens, onlangs het die redakteur van Rapport, Tim du Plessis, 'n huldeblyk oor swart redakteurs geskryf en gemeld onder welke geweldige druk dié redakteurs is, en wat hulle alles genoem word. Wêreldwyd word persvryheid as die vierde been van demokrasie beskou. Persvryheid maak wél nie statutêr deel van die ander drie bene, naamlik die uitvoerende, wetgewende en regsprekende gesag, uit nie, maar word nietemin as net so onontbeerlik beskou.
Hoe bewaar ons die skepping? : aktueel
Olie is die lewensbloed van die wêreldekonomie en die grondslag van ons moderne lewenstyl. Sonder olie sal kommersiële landbou tot stilstand kom, geen mense of goedere sal vervoer kan word in motors, vragmotors, vliegtuie, skepe of treine nie, en die meeste dinge wat ons elke dag gebruik, sal nie bestaan nie - van plastiek tot die teer op ons paaie. Sonder elektriese krag wat tans hoofsaaklik deur fossielbrandstowwe opgewek word, sal stede verander in giftige, onbewoonbare doolhowe, want geen watervoorsiening, rioolpompe, vullisverwydering, ligte of hysbakke sal werk nie.
Betogings oor klasgeldstygings : aktueel
Elke jaar November is al die universiteite in die land reeds druk besig met eksamens. Hierdie (soos sommige vorige jare) is dit by party instellings voorafgegaan deur massa-optrede, betogings en onrus. Die rede was oënskynlik die onredelike, hoë styging in klasgeldfooie vir 2008 - sommige so hoog soos 18%.
Rapport aan die kerke : kuratorevergadering November 2007
Die opleiding van predikante is die gesamentlike verantwoordelikheid van die kerke. Daarvoor is die Teologiese Skool daargestel en word daar reeds vir byna 140 jaar lank predikante vir diens in die Gereformeerde Kerke voorberei. Die normale studietydperk is ses jaar, waarna die kandidate, behalwe die vereiste universiteitsgrade, ook die kandidaatssertifikaat verwerf. Daarna meld hulle hulself by streeksinodes aan vir eksaminering en beroepbaarstelling.
DV Maandag 14 Januarie - Vrydag 18 Januarie 2008; Hartbees Jeugkampterrein.
Nuus oor die Londenbediening
Soos meeste van julle dalk al weet, is die Geref. Kerk Randburg betrokke by die bediening van Suid Afrikaners in Londen. Ds. Kruger de Kock is twee jaar gelede deur die gemeente beroep en saam met sy vrou Stephanie Londen toe gestuur om die Suid Afrikaners in Londen te gaan bedien. Intussen het hulle die trotse ouers geword van 'n seuntjie, Steffan, nou 21 maande oud. Hulle het ook onlangs die goeie nuus gehoor dat Stephanie weer swanger is!